Ihi, am wakken i d-nwala, tamacahut taqbaylit; xas ma yella aṭas i tt-yettwalin tuɣal di rrif, acku timettiyin nneflint, meḥsub iɛedda lweqt-nni anida i d-ttalsen yemdanen timucuha ɣer tama n lkanun, maca nezmer ad d-nini belli; mazal tamacahut taqbaylit tesɛa amkan-is di tsekla, mazal-itt tedder, imi kren-d wid i d as-yefkan azal d ameqqran, ḥyan-tt-id; fkan-as udem amaynut, am wakka i yexdem umaru "Akli Kebaili", anda i d-nufa yefka-as talɣa d tamaynut, d cbaḥa n wawal i d-ibanen ama deg uglam, ama deg wallus, ama deg usigez...